1)

sąrašas po antrašte „A. 4a straipsnyje nurodyti fiziniai asmenys“ papildomas šiais įrašais: Vardas, pavardė Identifikavimo informacija Priežastys Įtraukimo į sąrašą data „66. Kan Zaw, (dar žinomas kaip Dr Kan Zaw) Pilietybė: Mianmaro / Birmos; Gimimo data: 1954 m. spalio 11 d.; Gimimo vieta: Salin Township (Salino gyvenvietė), Magwe Region (Magvės regionas), Mianmaras; Lytis: vyras Kan Zaw nuo 2022 m. rugpjūčio 19 d. eina investicijų ir išorės ekonominių santykių ministro pareigas. Jį paskyrė Valstybės administracijos taryba (SAC), kuriai vadovauja vyriausiasis vadas Min Aung Hlaing ir kuri nuo 2021 m. vasario 2 d. perėmė valstybės teisėkūros, vykdomąją ir teisminę valdžią. Po 2021 m. vasario 1 d. perversmo SAC jį buvo paskyrusi Sąjungos generaliniu auditoriumi. Būdamas vyriausybės ministru, jis priklauso kariniam režimui, kuris per karinį perversmą užgrobė valdžią ir nuvertė teisėtai išrinktus vadovus Mianmare / Birmoje. Būdamas investicijų ir išorės ekonominių santykių ministru, jis yra atsakingas už palankesnių sąlygų verslui ir investicijoms Mianmare / Birmoje sudarymą ir bendradarbiavimą su užsienio partneriais. Eidamas šias pareigas, Kan Zaw aktyviai remia kariuomenės pastangas pritraukti užsienio investicijas ir taip prisideda prie karinio režimo finansinių poreikių užtikrinimo. Todėl jis yra atsakingas už kenkimą demokratijai ir teisinei valstybei Mianmare / Birmoje ir už dalyvavimą veiksmuose, keliančiuose grėsmę taikai, saugumui ir stabilumui Mianmare. Be to, jis yra siejamas su keliais aukšto rango karinio režimo veikėjais, įskaitant vyriausiąjį vadą Min Aung Hlaing. 2022 11 8 67. Htun Htun Oo (dar žinomas kaip Tun Tun Oo) Pilietybė: Mianmaro / Birmos; Gimimo data: 1956 m. liepos 28 d.; Lytis: vyras Htun Htun Oo yra Mianmaro / Birmos Aukščiausiojo Teismo vyriausiasis teisėjas, kai po 2021 m. vasario 1 d. įvykusio perversmo jo paskyrimą į šias pareigas 2021 m. vasario 2 d. patvirtino vyriausiasis vadas Min Aung Hlaing. Aukščiausiasis Teismas, vadovaujamas Htun Htun Oo, dalyvauja persekiojant demokratiškai išrinktus lyderius ir opozicijos veikėjus ir nevykdo savo, kaip aukščiausio jurisdikciją turinčio subjekto, atsakingo už teisinės valstybės principo laikymąsi ir teismų nepriklausomumo užtikrinimą, pareigų. Todėl, kaip Aukščiausiojo Teismo vyriausiasis teisėjas, Htun Htun Oo vykdo veiklą, kuria kenkiama demokratijai ir teisinei valstybei Mianmare / Birmoje. Be to, nuo to laiko, kai buvo patvirtintas Aukščiausiojo Teismo vyriausiuoju teisėju, Htun Htun Oo yra siejamas su aukšto rango karinio režimo veikėjais, įskaitant vyriausiąjį vadą Min Aung Hlaing. 2022 11 8 68. Swe Swe Aung (dar žinomas kaip Dr Swe Swe Aung) Pilietybė: Mianmaro / Birmos; Gimimo data: 1960; Lytis: moteris Swe Swe Aung yra Teisės reikalų ministerijos Prokuratūros departamento generalinė direktorė; ją 2022 m. kovo 31 d. paskyrė Valstybės administracijos taryba (SAC). Swe Swe Aung vadovaujamas Prokuratūros departamentas dalyvavo keliose teismo bylose prieš demokratiškai išrinktus vadovus ir opozicijos veikėjus, kurios buvo nagrinėjamos pažeidžiant teises į gynybą ir teisę į teisingą bylos nagrinėjimą, įskaitant procesą, po kurio keturiems demokratiją palaikantiems veikėjams buvo įvykdyta egzekucija. Todėl, kaip Prokuratūros generalinė direktorė, Swe Swe Aung vykdo veiklą, kuria kenkiama demokratijai ir teisinei valstybei Mianmare / Birmoje. Be to, Swe Swe Aung yra siejama su keliais Valstybės administracijos tarybos ir kariuomenės paskirtais veikėjais ir vadovais, pavyzdžiui, vyriausiuoju vadu Min Aung Hlaing ir generaline prokurore Dr Thida Oo. 2022 11 8 69. Zaw Min (dar žinomas kaip U Zaw Min) Pilietybė: Mianmaro / Birmos; Gimimo data: 1970; Lytis: vyras Zaw Min yra Vidaus reikalų ministerijos Kalėjimų departamento generalinis direktorius; jį 2021 m. vasario 4 d. paskyrė Valstybės administracijos taryba (SAC). Eidamas šias pareigas, jis yra atsakingas už kalėjimų Mianmare / Birmoje valdymą. Kalėjimų departamentas, vadovaujamas Zaw Min, yra susijęs su keliais netinkamo kalėjimų valdymo atvejais, o kaliniai kalėjimuose patyrė smurtą, mušimą, kankinimą ir kitokį nežmonišką elgesį. Be to, kalėjimų valdžia pažeidė sulaikytų asmenų teises į gynybą. Todėl, kaip Kalėjimų departamento generalinis direktorius, Zaw Min vykdo veiklą, kuria kenkiama demokratijai ir teisinei valstybei Mianmare / Birmoje. Be to, Zaw Min yra siejamas su keliais Valstybės administracijos tarybos ir kariuomenės paskirtais veikėjais ir vadovais, pavyzdžiui, vyriausiuoju vadu Min Aung Hlaing ir vidaus reikalų ministru generolu leitenantu Soe Htut. 2022 11 8 70. U Zaw Lin Aung Pilietybė: Mianmaro / Birmos; Lytis: vyras U Zaw Lin Aung yra buvęs karininkas, o nuo 2021 m. pabaigos yra Jangono regiono kalėjimų departamento direktoriaus pavaduotojas. Be to, U Zaw Lin Aung yra atsakingas už Inseino kalėjimą. Jam vadovaujant, Inseino kalėjime kalinami politiniai kaliniai patyrė kalėjimo personalo smurtą, mušimą, kankinimą ir kitokį nežmonišką elgesį. Todėl, kaip Jangono regiono kalėjimų departamento direktoriaus pavaduotojas ir atsakingas už Inseino kalėjimą, U Zaw Lin Aung vykdo veiklą, kuria kenkiama demokratijai ir teisinei valstybei Mianmare / Birmoje. 2022 11 8 71. U Than Swe Pilietybė: Mianmaro / Birmos; Gimimo data: 1957 m. arba 1965 m.; Lytis: vyras U Than Swe yra Kovos su korupcija komisijos pirmininkas; jį 2022 m. rugpjūčio 19 d. paskyrė Valstybės administracijos taryba (SAC). Kovos su korupcija komisija, vadovaujama U Than Swe, įgyvendino politiką, kuria siekiama įteisinti karinį perversmą, įskaitant jos dalyvavimą procesuose prieš demokratiškai išrinktus vadovus, pavyzdžiui, pareiškiant kaltinimus korupcija valstybės patarėjai Daw Aung San Suu Kyi. Todėl, kaip Kovos su korupcija komisijos pirmininkas, U Than Swe vykdo veiklą ir politiką, kuriomis kenkiama demokratijai ir teisinei valstybei Mianmare / Birmoje. 2022 11 8 72. Ko Ko Lwin Pilietybė: Mianmaro / Birmos; Gimimo data: 1972 m. arba 1982 m.; Lytis: vyras Ko Ko Lwin yra Sąjungos rinkimų komisijos (UEC) narys; jį 2022 m. balandžio 1 d. paskyrė Valstybės administracijos taryba (SAC). Sutikdamas eiti šias pareigas po 2021 m. vasario 1 d. karinio perversmo ir savo, kaip UEC nario, veiksmais, konkrečiai – panaikindamas 2020 m. lapkričio mėn. rinkimų rezultatus neturint tikrų įrodymų apie klastojimą, taip pat pareikšdamas kaltinimus dėl tų pačių rinkimų klastojimo, Ko Ko Lwin tiesiogiai dalyvavo veiksmuose, kuriais kenkiama demokratijai ir teisinei valstybei Mianmare / Birmoje. 2022 11 8 73. Min Min Oo Pilietybė: Mianmaro / Birmos; Gimimo data: 1962 m. arba 1967 m.; Lytis: vyras Min Min Oo yra Sąjungos rinkimų komisijos (UEC) narys; jį 2022 m. gegužės 2 d. paskyrė Valstybės administracijos taryba (SAC). Sutikdamas eiti šias pareigas po 2021 m. vasario 1 d. karinio perversmo ir savo, kaip UEC nario, veiksmais, konkrečiai – panaikindamas 2020 m. lapkričio mėn. rinkimų rezultatus neturint tikrų įrodymų apie klastojimą, taip pat pareikšdamas kaltinimus dėl tų pačių rinkimų klastojimo, Min Min Oo tiesiogiai dalyvavo veiksmuose, kuriais kenkiama demokratijai ir teisinei valstybei Mianmare / Birmoje. 2022 11 8 74. Htun Aung Pilietybė: Mianmaro / Birmos; Gimimo data: 1967; Lytis: vyras Generolas Htun Aung yra Mianmaro oro pajėgų vyriausiasis vadas; jį 2022 m. sausio 12 d. paskyrė Mianmaro ginkluotųjų pajėgų vyriausiasis vadas vyriausiasis generolas Min Aung Hlaing. Eidamas šias pareigas, Htun Aung vadovauja oro pajėgoms Mianmare ir jas kontroliuoja. Mianmaro oro pajėgos vykdė antpuolius prieš civilinius taikinius visame Mianmare, žudė civilius gyventojus, įskaitant vaikus ir etninėms bei religinėms mažumoms priklausančius asmenis, ir darė jiems žalą. Taikiniais tapo ir mokyklos, religinių apeigų vietos ir visuomenės sveikatos įstaigos. Kaip Mianmaro oro pajėgų vyriausiasis vadas, generolas Htun Aung yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. Be to, generolas Htun Aung dalyvauja kariuomenei priklausančio konglomerato MEHL, kuris Mianmaro kariuomenei teikia ekonominius ir materialinius išteklius, leidžiančius vykdyti jos operacijas, valdyme. Todėl jis remia veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 75. Phone Myat Pilietybė: Mianmaro / Birmos; Lytis: vyras Generolas leitenantas Phone Myat nuo 2021 m. balandžio mėn. yra Mianmaro ginkluotųjų pajėgų (Tatmadaw) Specialiųjų operacijų biuro Nr. 3 (BSO 3) vadas. Anksčiau, nuo 2020 m. liepos mėn. iki 2021 m. balandžio mėn., jis Vidaus reikalų ministerijoje ėjo ministro pavaduotojo pareigas, o nuo 2019 m. gegužės mėn. iki 2020 m. liepos mėn. buvo Vakarų karinės apygardos vadas. Būdamas BSO 3 vadu, Phone Myat vadovauja Pietvakarių karinės apygardos (Ajejarvadis), Pietų karinės apygardos (Bagas ir Magvė) ir Vakarų karinės apygardos (Rachinai ir Činai) karinėms pajėgoms ir jas kontroliuoja. Jo vadovaujamos karinės pajėgos įvykdė šiurkščių žmogaus teisių pažeidimų, nusikaltimų ir žiaurumų, įskaitant žudymus, sausumos ir oro antpuolius prieš civilius gyventojus ir žudynes Magvės regione, Činų valstijoje ir Bago regione. Eidamas BSO 3 vado pareigas, Phone Myat yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 76. Aung Soe Pilietybė: Mianmaro / Birmos; Lytis: vyras Generolas leitenantas Aung Soe nuo 2021 m. sausio mėn. yra Mianmaro ginkluotųjų pajėgų (Tatmadaw) Specialiųjų operacijų biuro Nr. 4 (BSO 4) vadas. Anksčiau, iki 2018 m. kovo mėn., jis buvo vidaus reikalų ministro pavaduotojas, vėliau – Specialiųjų operacijų biuro Nr. 6 vadas. Būdamas BSO 4 vadu, Aung Soe vadovauja Pakrančių karinės apygardos karinėms pajėgoms Tanintharji regione ir Pietryčių karinės apygardos karinėms pajėgoms Monų ir Karenų valstijose ir jas kontroliuoja. Jo vadovaujamos karinės pajėgos įvykdė šiurkščių žmogaus teisių pažeidimų, nusikaltimų ir žiaurumų, įskaitant žudymus, sausumos ir oro antpuolius prieš civilius gyventojus, neteisėtus areštus ir artilerijos ugnies naudojimą. Kajinų / Karenų valstijoje, viename iš Aung Soe vadovaujamų regionų, nuo perversmo iki 2022 m. liepos mėn. užregistruota 3993 smurtiniai incidentai. Eidamas BSO 4 vado pareigas, jis yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 77. Thet Pon Pilietybė: Mianmaro / Birmos; Lytis: vyras Generolas leitenantas Thet Pon nuo 2020 m. birželio mėn. yra Mianmaro ginkluotųjų pajėgų (Tatmadaw) Specialiųjų operacijų biuro Nr. 5 (BSO 5) vadas. Anksčiau, iki 2017 m., jis buvo Šiaurės vakarų karinės apygardos vadas, o nuo 2017 m. iki 2020 m. birželio mėn. – Jangono regiono vadas. Būdamas BSO 5 vadu, Thet Pon vadovauja karinėms pajėgoms ir karo tribunolams Jangono regione ir juos kontroliuoja. 2021 m. kovo mėn. Valstybės administracijos taryba Mianmare įvedė karo padėtį – vykdomoji ir teisminė valdžia perduota atitinkamų regionų karinių apygardų vadams. Iki 2022 m. liepos mėn. Jangono regiono karo tribunolai nuteisė 119 asmenų mirties bausme; daugelis iš jų nuteisti dėl politinių priežasčių, įskaitant keturis demokratinės opozicijos narius, kuriems mirties bausmė įvykdyta Jangono regione. Be to, karinės pajėgos Jangono regione vykdė smurtinius veiksmus prieš taikius protestuotojus ir juos žudė, pavyzdžiui, 2021 m. kovo 14 d. Jangono Hlaing Tharyar gyvenvietėje panaudota mirtina jėga protestų prieš chuntą metu. Eidamas BSO 5 vado pareigas, Thet Pon yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 78. Htein Win Pilietybė: Mianmaro / Birmos; Lytis: vyras Generolas majoras Htein Win yra Mianmaro ginkluotųjų pajėgų (Tatmadaw) Pietų karinės apygardos vadas. Būdamas regiono vadu, jis vadovauja karinėms pajėgoms Bago ir Magvės regionuose ir jas kontroliuoja. Karinės pajėgos tuose regionuose vykdė oro antpuolius, reidus, padegimus, nužudė daug žmonių ir naudojo gyvuosius skydus. Magvė regionas yra ypač pagarsėjęs dėl karinių pajėgų vykdomų žiaurių kovos su opozicija operacijų, vykdomų laikantis strategijos „Visus žudyti, viską deginti, viską plėšti“ tame regione. Eidamas Pietų karinės apygardos vado pareigas, Htein Win yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 79. Htin Latt Oo Pilietybė: Mianmaro / Birmos; Lytis: vyras Generolas majoras Htin Latt Oo nuo 2020 m. liepos mėn. yra Mianmaro ginkluotųjų pajėgų (Tatmadaw) Vakarų karinės apygardos vadas. Būdamas regiono vadu, jis vadovauja karinėms pajėgoms Vakarų Rachinų ir Činų regionuose ir jas kontroliuoja. Karinės pajėgos tuose regionuose įvykdė šiurkščių žmogaus teisių pažeidimų ir nusikaltimų, įskaitant oro antpuolius, žaginimus, gyvųjų skydų naudojimą, namų padegimus, žudynes ir neteisėtus areštus. Eidamas Vakarų karinės apygardos vado pareigas, Htin Latt Oo yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 80. Than Htike Pilietybė: Mianmaro / Birmos; Lytis: vyras Karinio asmens tapatybės dokumento Nr.: Kyi-28146 Brigados generolas Than Htike nuo 2022 m. sausio 6 d. yra Mianmaro ginkluotųjų pajėgų (Tatmadaw) Šiaurės Vakarų karinės apygardos vadas. Būdamas regiono vadu, jis vadovauja karinėms pajėgoms Sagaingo regione ir jas kontroliuoja. Jo vadovaujamos karinės pajėgos įvykdė šiurkščių žmogaus teisių pažeidimų, perdėtai naudojo jėgą ir vykdė žiaurius veiksmus prieš civilius gyventojus, įskaitant karinį išpuolį prieš mokyklą Depejino gyvenvietėje, Sagaingo regione, per kurį žuvo ne mažiau kaip 13 žmonių, įskaitant 11 vaikų. Sagaingo regione nuo karinio perversmo pradžios karinės pajėgos sudegino daugiau kaip 20 000 namų. Eidamas Šiaurės Vakarų karinės apygardos vado pareigas, Than Htike yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 81. Nyunt Win Swe Pilietybė: Mianmaro / Birmos; Lytis: vyras Generolas majoras Nyunt Win Swe nuo 2020 m. birželio mėn. yra Mianmaro ginkluotųjų pajėgų (Tatmadaw) Jangono regiono vadas. Eidamas tas pareigas Nyunt Win Swe vadovauja karinėms pajėgoms Jangono regione ir jas kontroliuoja, kartu su Specialiųjų operacijų biuro Nr. 5 vadu generolu leitenantu Thet Pon prižiūri Jangono regiono karo tribunolus. 2021 m. kovo mėn. Valstybės administracijos taryba Mianmare įvedė karo padėtį – vykdomoji ir teisminė valdžia perduota atitinkamų regionų karinių apygardų vadams. Iki 2022 m. liepos mėn. Jangono regiono karo tribunolai nuteisė 119 asmenų mirties bausme; daugelis iš jų nuteisti dėl politinių priežasčių, įskaitant keturis demokratinės opozicijos narius, kuriems mirties bausmė įvykdyta Jangono regione. Be to, karinės pajėgos Jangono regione vykdė smurtinius veiksmus prieš taikius protestuotojus ir juos žudė, pavyzdžiui, 2021 m. kovo 14 d. Jangono Hlaing Tharyar gyvenvietėje panaudota mirtina jėga protestų prieš chuntą metu. Eidamas Jangono regiono vado pareigas, Nyunt Win Swe yra atsakingas už šiurkščius žmogaus teisių pažeidimus, veiklą, kuria kenkiama demokratijai ir teisinei valstybei Mianmare / Birmoje, taip pat už veiksmus, keliančius grėsmę taikai, saugumui ir stabilumui Mianmare / Birmoje. 2022 11 8 82. U Tay Za Pilietybė: Mianmaro / Birmos; Gimimo data: 1964 m. liepos 18 d.; Gimimo vieta: Yangon (Jangonas), Mianmaras; Lytis: vyras U Tay Za yra privataus konglomerato „Htoo Group of Companies“, veikiančio įvairiuose sektoriuose, įskaitant prekybą, bankininkystę, kasybą, turizmą ir aviaciją, steigėjas ir pirmininkas. U Tay Za yra glaudžiai susijęs su aukščiausia Mianmaro ginkluotųjų pajėgų (Tatmadaw) vadovybe. U Tay Za per „Htoo Group of Companies“ suteikė finansinę paramą Tatmadaw 2017 m. lėšų rinkimo renginyje, skirtame Rachinų „valymo operacijoms“. Be to, U Tay Za veikė kaip tarpininkas tiekiant karinę įrangą, kuri buvo panaudota prieš civilius gyventojus ir protestuotojus visoje šalyje. Prisidėdamas prie karinių pajėgumų vykdyti šiurkščius žmogaus teisių pažeidimus ir represijas prieš civilius gyventojus, taip pat vykdyti veiklą, kuria kenkiama demokratijai ir teisinei valstybei Mianmare / Birmoje, U Tay Za teikė paramą Tatmadaw ir dalyvavo veiksmuose, keliančiuose grėsmę taikai, saugumui ar stabilumui Mianmare / Birmoje. 2022 11 8 83. Aung Moe Myint Pilietybė: Mianmaro / Birmos; Gimimo data: 1971 m. birželio 9 d. arba 1969 m. rugsėjo 28 d.; Lytis: vyras; Paso Nr.: 12/YAKANA(N)006981 Aung Moe Myint yra prekybos sektoriuje veikiančios bendrovės „Dynasty International Company Ltd“ (DICL) direktorius. Jis yra Baltarusijos Respublikos garbės konsulas Mianmare. Remdamasis savo komercine ir asmenine padėtimi, įskaitant glaudžius politinius ir komercinius ryšius su Baltarusija, Aung Moe Myint padėjo Mianmaro kariuomenei įsigyti ginklų, riboto ir dvejopo naudojimo prekių, kurie buvo panaudoti prieš civilius gyventojus ir protestuotojus visoje šalyje. Prisidėdamas prie karinių pajėgumų vykdyti šiurkščius žmogaus teisių pažeidimus ir represijas prieš civilius gyventojus, taip pat vykdyti veiklą, kuria kenkiama demokratijai ir teisinei valstybei Mianmare / Birmoje, Aung Moe Myint teikė paramą Tatmadaw ir dalyvavo veiksmuose, keliančiuose grėsmę taikai, saugumui ar stabilumui Mianmare / Birmoje. 2022 11 8 84. Naing Htut Aung Pilietybė: Mianmaro / Birmos; Gimimo data: 1968 m. sausio 27 d.; Lytis: vyras; Paso Nr.: 12/MAKAYA 118765 Naing Htut Aung yra prekybos sektoriuje veikiančios tarptautinės bendrovių grupės (IGGC) direktorius. Naing Htut Aung per IGGC suteikė finansinę paramą Tatmadaw 2017 m. lėšų rinkimo renginyje, skirtame Rachinų „valymo operacijoms“. Be to, Naing Htut Aung veikė kaip Mianmaro kariuomenės ginklų, karinės įrangos ir dvejopo naudojimo prekių, kurie buvo panaudoti prieš civilius gyventojus ir protestuotojus visoje šalyje, importuotojas ir tarpininkas. Prisidėdamas prie karinių pajėgumų vykdyti šiurkščius žmogaus teisių pažeidimus ir represijas prieš civilius gyventojus, taip pat vykdyti veiklą, kuria kenkiama demokratijai ir teisinei valstybei Mianmare / Birmoje, Naing Htut Aung teikė paramą Tatmadaw ir dalyvavo veiksmuose, keliančiuose grėsmę taikai, saugumui ar stabilumui Mianmare / Birmoje. 2022 11 8“